Source: https://www.riigiteataja.ee/akt/422102019003
Timestamp: 2020-06-06 02:36:19+00:00
Document Index: 6845165

Matched Legal Cases: ['§ 4', '§ 5', '§ 7', '§ 8', '§ 9', '§ 21', '§ 52', '§ 22', '§ 4', '§ 5', '§ 7', '§ 8', '§ 9']

Saku valla eelarve koostamise, täitmise, vastuvõtmise ja tegemata jäänud väljaminekute kavandamise kord – Riigi Teataja
Saku valla eelarve koostamise, täitmise, vastuvõtmise ja tegemata jäänud väljaminekute kavandamise kord
Saku valla eelarve koostamise, täitmise, vastuvõtmise ja tegemata jäänud väljaminekute kavandamise kord - sisukord
§ 4 Kassatagavara ja reservfond
§ 5 Tegemata jäänud väljaminekute kavandamine järgmisel eelarveaastal
§ 7 Eelarve detailsema jaotuse kinnitamine
§ 8 Valla eelarve täitmine
§ 9 Eelarve muutmine ja lisaeelarve
RT IV, 22.10.2019, 3
RT IV, 21.01.2016, 1
jõustumine 24.01.2016, rakendatakse alates 01.01.2016
27.12.2017 RT IV, 06.01.2018, 10 09.01.2018
27.11.2018 RT IV, 06.12.2018, 48 09.12.2018
10.10.2019 RT IV, 22.10.2019, 2 25.10.2019
Määrus kehtestatakse kohaliku omavalitsuse üksuse finantsjuhtimise seaduse § 21 lõike 2 ning Saku Vallavolikogu 18. juuni 2015. a määruse nr 8 „Saku valla põhimäärus“ § 52 lõike 4 alusel.
(1) Saku vallal on Saku Vallavolikogu (edaspidi volikogu) poolt kinnitatud tekkepõhine tasakaalustatud eelarve, mille osad on: põhitegevuse tulud, põhitegevuse kulud, investeerimistegevus, finantseerimistegevus ja likviidsete varade muutus.
[RT IV, 06.12.2018, 48 - jõust. 09.12.2018]
(2) Eelarve osade liigendamise aluseks on riigi raamatupidamise üldeeskiri.
(1) Saku Vallavalitsus (edaspidi vallavalitsus) avab hiljemalt 1. septembriks vallavalitsuse valdkondade eest vastutavatele isikutele ja vallavalitsuse hallatavate asutuste juhtidele kulueelarvete koostamiseks elektroonilise keskkonna VEERA.
[RT IV, 22.10.2019, 2 - jõust. 25.10.2019]
(2) Valla eelarve eelnõu koostamiseks sisestavad vallavalitsuse valdkondade eest vastutavad isikud ning vallavalitsuse hallatavate asutuste juhid elektroonilises keskkonnas VEERA hiljemalt eelarveaastale eelneva aasta 15. septembriks eelarve taotlused koos seletuskirjaga, võttes aluseks valla arengukava ja eelarvestrateegia ning asutuse arengukava ja teised antud valdkonda reguleerivad õigus- ja haldusaktid.
(3) [Kehtetu - RT IV, 22.10.2019, 2 - jõust. 25.10.2019]
(4) Vallavalitsus esitab eelarve eelnõu volikogule hiljemalt 1. detsembril.
(1) Eelarve eelnõu 1. lugemise seletuskirjas esitatakse vähemalt kohaliku omavalitsuse üksuse finantsjuhtimise seaduse § 22 lõikes 2 nimetatud informatsioon.
(3) 1. ja 2. lugemise seletuskirjade alusel koostatakse pärast eelarve vastuvõtmist koondseletuskiri, mis säilitatakse koos eelarve õigusaktiga ning avalikustatakse valla veebilehel.
§ 4. Kassatagavara ja reservfond
(1) Kassatagavara suuruse määrab volikogu eelarve vastuvõtmisel. Kassatagavara kasutab vallavalitsus tulude laekumise viibimisel eelarve kulude katmiseks ja see tuleb taastada volikogu poolt määratud suuruseni samal eelarveaastal.
(2) Eelarve vahenditest võib moodustada reservfondi. Reservfondi suuruse kinnitab volikogu eelarve vastuvõtmisega. Reservfondi kasutab vallavalitsus ettenägematute kulude katmiseks volikogu poolt kehtestatud korra alusel.
§ 5. Tegemata jäänud väljaminekute kavandamine järgmisel eelarveaastal
[RT IV, 06.01.2018, 10 - jõust. 09.01.2018]
(1) Eelarveaastal tegemata jäänud väljaminekute järgmisesse aastasse üleviimise taotluse esitab väljaminekute kasutaja vallavalitsusele hiljemalt eelarveaasta 20. detsembriks.
(2) Eelarveaastal ettenähtud, kuid tegemata jäänud väljaminekute tegemine järgmisel eelarveaastal kavandatakse kas eelarvega, kui eelarve on aasta alguseks vastu võtmata, või lisaeelarvega. Ettepaneku eelarveaastal tegemata jäänud väljaminekute järgmisesse aastasse üleviimise kohta teeb vallavalitsus.
(3) Pärast eelarve eelnõu esimest lugemist määrab volikogu tähtaja eelarve eelnõule muudatusettepanekute tegemiseks. Muudatusettepanekuid eelarve eelnõu kohta võib esitada volikogu liige, volikogu komisjon või vallavalitsus. Ettepanekud esitatakse kirjalikult vallakantseleisse või vallavalitsuse e-posti aadressile saku@sakuvald.ee.
§ 7. Eelarve detailsema jaotuse kinnitamine
Volikogu poolt vastuvõetud eelarve alusel kinnitab vallavalitsus valla ametiasutuse ning vallavalitsuse hallatava asutuse eelarve jaotuse tööjõu- ja majanduskuludeks, kinnitades majanduskulude hulgas eraldi kinnistute, hoonete ja ruumide majandamiskulud.
§ 8. Valla eelarve täitmine
(1) Eelarve täitmist korraldab vallavalitsus. Eelarve täitmise eest vastutavad valla ametiasutuse juht, vallavalitsuse hallatava asutuse juht ja valdkonna eest vastutav isik.
(4) Valla ametiasutusel ning vallavalitsuse hallataval asutusel on õigus võtta rahalisi kulutusi nõudvaid kohustusi ainult neile eelarves selleks ette nähtud vahendite piires.
(5) Valla ametiasutuse juht, vallavalitsuse hallatava asutuse juht ja valdkonna eest vastutav isik korraldab oma tegevuse selleks ettenähtud eelarve piires.
(6) Valla ametiasutuse juhile, vallavalitsuse hallatava asutuse juhile ja valdkonna eest vastutavale isikule tagatakse eelarve täitmise aruanne elektroonilises keskkonnas VEERA.
(7) Asutuse või valdkonna tööjõukulude, majanduskulude ning kinnistute, hoonete ja ruumide majandamiskulude ümberjaotamise vajaduse otsustab vallavalitsus asutuse juhi või valdkonna eest vastutava isiku vastavasisulise põhjendatud kirjaliku taotluse alusel. Kulude tegemine on lubatud ainult pärast eelarvesse muudatuse sisseviimist.
(9) Eelarveaasta lõpuks kasutamata jäänud kulude ja finantseerimistehingute katteks ettenähtud vahendite üleviimise järgneva aasta eelarvesse otsustab volikogu.
(10) [Kehtetu- RT IV, 06.12.2018, 48 - jõust. 09.12.2018]
(11) Eelarveaasta lõpul kulusid ületava tulude summa kasutamise järgmisel eelarveaastal otsustab volikogu.
§ 9. Eelarve muutmine ja lisaeelarve
(2) [Kehtetu - RT IV, 22.10.2019, 2 - jõust. 25.10.2019]
(4) Vallavalitsus esitab lisaeelarve eelnõu volikogule hiljemalt kaks kuud enne eelarveaasta lõppu.
(5) Volikogu võtab lisaeelarve vastu hiljemalt eelarveaasta lõpuks.
(6) Volikogu võib lisaeelarve vastu võtta esimesel lugemisel.
(7) Lisaeelarve menetlemisel kuulatakse ära eelarvekomisjoni arvamus.
(2) Määrust rakendatakse tagasiulatuvalt 1. jaanuarist 2016.